นายกรัฐมนตรี ระบุ กรณี ผู้ติดตามรัฐมนตรีช่วยว่าการกระทรวงเกษตรและสหกรณ์ กักตุนหน้ากากอนามัยขอให้เป็นไปตามกระบวนการ
นายกรัฐมนตรี ระบุ กรณี ผู้ติดตามรัฐมนตรีช่วยว่าการกระทรวงเกษตรและสหกรณ์ กักตุนหน้ากากอนามัยขอให้เป็นไปตามกระบวนการ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวว่า กรณีผู้ติดตาม ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ มีส่วนเกี่ยวข้องในการกักตุนหน้ากากอนามัยส่งขายต่างประเทศ ว่า กำลังตรวจสอบอยู่และผู้ที่ถูกกล่าวอ้างได้ทำการแจ้งความร้องทุกข์แล้ว ส่วนตัวไม่จำเป็นต้องเรียก ร้อยเอก ธรรมนัส มาพูดคุย เพราะเมื่อมีการจับกุมผู้ที่เกี่ยวเกี่ยวข้องก็รับโทษ แต่ขออย่าพึ่งสรุปว่าใครผิดถูก ต้องรอผลตรวจสอบก่อน ย้ำจะไม่เข้าไปก้าวก่ายกับกระบวนการยุติธรรมนายกรัฐมนตรี กล่าวว่า ขอให้ตนเองได้ทำหน้าที่แก้ไขปัญหา ให้ความเชื่อมั่นว่าจะดำเนินการทุกอย่างอย่างเต็มกำลังความสามารถ ส่วนอะไรที่ก่อให้เกิดความขัดแย้งก็ขอให้พิจารณาให้ดี